बुल्गारिया पहुंच कर राष्ट्रपति कोविंद ने अपने बुल्गारियाई समकक्ष रूमेन रादेव से भेंट की। दोनों की मुलाकात उस होटल में हुई जहां भारतीय प्रतिनिधिमंडल ठहरा हुआ है। राष्ट्रपति सचिवालय ने पहले ट्वीट किया था, राष्ट्रपति रादेव और बुल्गारिया की प्रथम महिला ने राष्ट्रपति कोविंद को विशेष सम्मान देते हुए होटल के मुख्य दरवाजे पर उनका स्वागत किया। भारतीय प्रतिनिधिमंडल इसी होटल में ठहरा है।